**Karmina Šilec** deluje kot dirigentka, avtorica glasbeno scenskih projektov, skladateljica in umetniška voditeljica Carmine Slovenice in Novoglasbenega gledališča Choregie.

Prejela je nagrado Prešernovega sklada, preko 20 najvišjih mednarodnih nagrad na zborovskih tekmovanjih, mednarodno nagrado Robert Edler Prize za izjemen prispevek zborovski stroki v svetovnem merilu, mednarodno nagrado Music Theatre Now, Glazerjevo listino, gledališko nagrado Zlata maska, nagrado Sterijinog pozorja za gledališko glasbo in druge.

Z inovativnimi posegi je razprla pot h kompleksnim umetniškim dogodkom, pri snovanju je provokativna, drzna ter s svojimi idejnimi zasnovami razbija tabuje, tako družbene kot glasbene. Projekte oblikuje kot zaokroženo sliko, ki nanizane podobe spaja v enovito celoto in tak širši lok povezuje vse njeno snovanje - od koncertov glasbe srednjega veka do glasbeno scenskih produkcij. Njeno koncertno in glasbenogledališko ustvarjanje je dalo obširen, poglobljen in mednarodno odmeven ustvarjalni opus. Gostovala na številnih uglednih festivalih in prizoriščih po vsem svetu.

Doslej je izdala: NOLITE TACERE – Prevedeno v glasbo, DERT endemične pesmi in BABA: Kolosalna balkanska fikcija in Katalog.